
[bookmark: _Toc221113555]REGULI DE AMENDARE
	(1) Modificarea prevederilor PIAC se poate face numai prin amendament, ori de câte ori este nevoie, prin introducerea unor noi prevederi sau completarea celor existente.

	(2) Amendamentul se aprobă prin Ordinul general al Directorului Autorității Aeronautice Civile.

	(3) După aprobarea amendamentului și publicarea Ordinului general în Monitorul Oficial al Republicii Moldova, fiecare deţinător al PIAC în cauză va introduce noile pagini emise şi va distruge paginile înlocuite.

	(4) Se emite o nouă ediție a PIAC dacă volumul modificărilor depăşeşte 30% din conţinutul acesteia.

	Nr. crt.
	Numărul ediției/ amendamentului
	Data intrării în vigoare/nr. Ordinului
	Numele persoanei care a introdus amendamentul
	Semnătura

	1.
	 Ediția 01
	00.00.2026 / 00/GEN din 00.00.2026
	
	

	2.
	Ediția 02
	13.06.2024 / 25GEN din 30/05.2024

[bookmark: _Toc221113557]CAPITOLUL I. PREVEDERI GENERALE

[bookmark: _Toc221113558]1.1 Definiţii şi abrevieri

Definiţiile şi abrevierile utilizate în prezenta Procedură se conţin în documentele de referinţă indicate la punctul 1.4.1.

[bookmark: _Toc221113559]1.1.1 Definiții

În sensul prezentului PIAC se aplică următoarele definiții:
Revocare – anularea unei autorizații. Autorizația este retrasă şi anulată. Pentru re-obţinerea unei noi autorizații se va parcurge întregul proces de emitere.
Suspendare – încetarea temporară, parţială sau în totalitate, a valabilităţii privilegiilor acordate prin intermediul autorizației.
Permis de zbor – document emis pentru o aeronavă care nu îndeplinește cerințele de navigabilitate aplicabile, dar care poate să zboare în siguranță în condițiile și scopurile stabilite în pct. 21.A.701 din anexa nr. 1 la Regulamentul privind stabilirea cerinţelor şi procedurilor administrative de certificare pentru navigabilitate şi mediu sau declaraţia de conformitate a aeronavelor şi a produselor, pieselor şi echipamentelor aferente, precum şi cerinţele referitoare la capacitatea organizaţiilor de proiectare şi producţie, aprobat prin HG nr. 91/2024.
Condiţii de zbor – Set de condiţii, restricţii sau limitări de operare a unei aeronave, care trebuie satisfăcute pentru emiterea unui permis de zbor.

[bookmark: _Toc221113560]1.1.2 Abrevieri:

	AAC
	Autoritatea Aeronautică Civilă a Republicii Moldova

	ACZ
	Aprobarea de AAC a condițiilor de zbor asociate unui permis de zbor 
(Approval of Flight Conditions)

	AMC             
	Mijloace acceptabile de punere în conformitate (Acceptable Means of Compliance)

	ARS          
	Personal de evaluare a navigabilității (Airworthiness Review Staff)

	PZ       
	Permis de zbor (Permit to Fly)

	CAMO          
	Organizaţie de management a continuităţii navigabilităţii
(Continuing Airworthiness Management Organisation)

	CEN             
	Certificat de evaluare a navigabilităţii (Airworthiness Review Certificate)

	CN
	Certificat de navigabilitate (Certificate of Airworthiness)

	CNR
	Certificat de navigabilitate restrictiv (Restricted Certificate of Airworthiness)

	CRS
	Certificat de punere în serviciu (Certificate of Release to Service)

	CZ
	Condiții de zbor 

	DAH
	Titularul autorizației de proiectant (Design Approval Holder)

	DOA
	Organizație de proiectare Partea 21 Subpartea J (Design Organisation Approval)

	DN
	Direcția navigabilitate din cadrul AAC (Airworthiness Division)

	GM
	Materiale de îndrumare (Guidance Material)

	HG nr. 91/2024
	Regulamentul privind stabilirea cerinţelor şi procedurilor administrative de certificare pentru navigabilitate şi mediu sau declaraţia de conformitate a aeronavelor şi a produselor, pieselor şi echipamentelor aferente, precum şi cerinţele referitoare la capacitatea organizaţiilor de proiectare şi producţie, aprobat prin Hotărârea de Guvern nr. 91/2024

	HG nr. 465/2025
	Regulamentului privind continuitatea navigabilităţii aeronavelor şi a produselor, reperelor şi dispozitivelor aeronautice şi autorizarea organizațiilor şi a personalului cu atribuţii în domeniu, aprobat prin Hotărârea de Guvern nr. 465/2025 

	HG nr. 612/2022
	Regulamentul de stabilire a cerinţelor tehnice şi a procedurilor administrative referitoare la operaţiunile aeriene, aprobat prin Hotărârea de Guvern nr. 612/2022

	POA
	Organizație de producție Partea 21 Subpartea G (Production Organisation Approval)

	RTC
	Certificat de tip restrictiv (Restricted Type Certificate)

	PIAC
	Proceduri şi instrucţiuni aeronautice civile

	SAS
	Specificaţie de navigabilitate specifică (Specific Airworthiness Specifications)

	STC
	Certificat de tip suplimentar (Supplemental Type Certificate)

	TC
	Certificat de tip (Type Certificate)

	TCDS
	Fișa de date a certificatului de tip (Type Certificate Data Sheet)

	TCDSN
	Fişa de date de certificare de tip pentru zgomot 
(Type Certificate Data Sheets for Noise)

	TL         
	Inspector desemnat - şeful echipei de audit (Team Leader)


[bookmark: _Toc221113561]
1.2 Scopul 

(1) Prezentul document are scopul de a furniza proceduri şi instrucţiuni pentru aplicarea prevederilor  HG nr. 465/2025, și ale anexei nr. 1 la HG nr. 91/2024.
 
(2) Procedura prezintă modul în care:
	(a) solicitantul trebuie să procedeze în vederea:
[bookmark: _Hlk166155719]	i) aprobării condițiilor de zbor asociate unui permis de zbor și/sau;
	ii) obținerii permisului de zbor.
(b) AAC examinează cererile solicitantului privind documentelor menționate la punctul (a).

[bookmark: _Toc221113562]1.3 Domeniul de aplicare

(1) Prezenta procedură este aplicabilă tuturor persoanelor fizice şi/sau juridice care desfăşoară activităţi aeronautice civile pe teritoriul Republicii Moldova şi/sau în spaţiul aerian naţional şi care solicită emiterea uni permis de zbor şi aprobarea condiţiilor de zbor asociate.

Notă: Doar proprietarul poate să aplice pentru emiterea unui permis de zbor (aferente unor condiții de zbor aprobate) în sensul dispoziţiilor pct. 21.A.701 litera (a) subpct. 15 din anexa nr. 1 la HG nr. 91/2024. 

(2) Direcţia Navigabilitate din cadrul AAC este responsabilă de examinarea cererilor privind emiterea permiselor de zbor şi aprobarea condiţiilor de zbor, obligaţiile ce îi revin fiind descrise în Capitolul 2 al prezentului PIAC.

[bookmark: _Toc221113563]1.4 Documente de referinţă

[bookmark: _Toc10559366][bookmark: _Toc221113564]1.4.1 Documente naționale

(1) Codul aerian al Republicii Moldova nr. 301/2017 (art. 20);
(2) Codul administrativ al Republicii Moldova nr. 116/2018;
(3) HG nr. 91/2024 cu privire la aprobarea Regulamentului privind stabilirea cerințelor și procedurilor administrative de certificare pentru navigabilitate și mediu sau declarația de conformitate a aeronavelor și a produselor, pieselor și echipamentelor aferente, precum și cerințele referitoare la capacitatea organizațiilor de proiectare și producție;
(4) HG nr. 465/2025 Regulamentului privind continuitatea navigabilităţii aeronavelor şi a produselor, reperelor şi dispozitivelor aeronautice şi autorizarea organizațiilor şi a personalului cu atribuţii în domeniu;
(5) HG nr. 612/2022 cu privire la aprobarea Regulamentului de stabilire a cerinţelor tehnice şi a procedurilor administrative referitoare la operaţiunile aeriene;

[bookmark: _Toc221113565]1.4.2 Documente internaționale

(1) Anexa 6 la Convenţia de la Chicago. Operarea aeronavelor;
(2) Anexa 8 la Convenţia de la Chicago. Navigabilitatea aeronavelor;
(3) Documentul OACI 9760. Manual de navigabilitate.

[bookmark: _Toc221113566]CAPITOLUL II. MOD DE APLICARE

[bookmark: _Toc221113567]2.1 Prevederi generale

(1) Scopul prezentului PIAC este de a stabili modurile de examinare a solicitărilor recepționate de către AAC în vederea emiterii unui permis de zbor, dar și modul de examinare a permiselor emise de organizații aprobate în acest sens.

(2) Solicitant al unui permis de zbor poate fi orice persoană fizică sau juridică, exceptând permisul de zbor emis în sensul dispoziţiilor de la pct. 21.A.701 lit. (a) subpct. 15 din anexa nr. 1 la Regulamentul privind stabilirea cerințelor și procedurilor administrative de certificare pentru navigabilitate și mediu sau declarația de conformitate a aeronavelor și a produselor, pieselor și echipamentelor aferente, precum și cerințele referitoare la capacitatea organizațiilor de proiectare și producție, în cazul căreia solicitantul trebuie să fie proprietarul aeronavei, iar solicitant al unei aprobări a condiţiilor de zbor - orice persoană fizică sau juridică sau împuternicitul legal al acestora, aprobat prin HG nr. 91/2024 (în continuare – anexa nr. 1 la HG nr. 91/2024).

(3) Procesul de emitere a permisului de zbor constă în:
(a) Aprobarea condiţiilor de zbor;
(b) Emiterea permisului de zbor.

(4) Aprobarea condiţiilor de zbor poate avea loc atunci când:
(a) este afectată siguranța în ceea ce privește proiectarea;
(b) nu este afectată siguranța în ceea ce privește proiectarea.

(5) Cazurile de aprobare a CZ și/sau de emitere a PZ, în funcție de siguranța de proiectare și vechimea aeronavei sunt:

	
	Vechimea
aeronavei
	Condiții de zbor legate de siguranța de proiectare
	Condiții de zbor ce nu sunt legate de siguranța de proiectare

	Condiții de zbor
aprobate de:
	Aeronava
noua
	DOA
	POA sau AAC

	
	Aeronava în serviciu
	DOA
	DOA sau CAMO sau
AAC

	Permis de zbor
emis de:
	Aeronava
noua
	DOA
	POA sau AAC

	
	Aeronava în serviciu
	DOA
	DOA sau CAMO sau
AAC



Notă: Exemple/cazuri legate de siguranța de proiectare:
(i) aeronava nu se conformează unui proiect aprobat; sau
(ii) nu s-a făcut conformarea cu o limitare de navigabilitate, o cerinţă de întreţinere pentru certificare sau o directivă de navigabilitate; sau
(iii) zborul (zborurile) în cauză se situează în afara anvelopei aprobate;
(iv) zboruri cerute sub 21.A.701(a)(15) din anexa nr. 1 la HG nr. 91/2024 (zboruri în scop recreativ cu aeronave individuale simple sau cu tipuri de aeronave pentru care certificatul de navigabilitate sau certificatul de navigabilitate restrictiv nu este necesar).

Notă: Organizațiile menționate în tabelul de mai sus sunt aprobate corespunzător sau acceptate de AAC (ex: DOA - conform 21.A.263(c)(6) din anexa nr. 1 la HG nr. 91/2024 și partea CAMO – CAMO..A.125(f) din anexa nr. 5c la Regulamentul privind menţinerea navigabilităţii aeronavelor şi a produselor, reperelor şi dispozitivelor aeronautice şi autorizarea întreprinderilor şi a personalului cu atribuţii în domeniu, aprobat prin HG nr. 465/2025 (în continuare anexa nr. 5c la HG nr. 465/2025).

Notă: Dacă la depunerea cererii pentru emiterea PZ condițiile de zbor nu sunt aprobate, atunci condițiile de zbor pot fi aprobate de AAC dacă nu sunt legate de siguranța de proiectare, indiferent de vechimea aeronavei.

(6) Un permis de zbor se va emite atunci când certificatul de navigabilitate sau certificatul de navigabilitate restrictiv este temporar nevalid (exemplu ca urmare a unei avarii), sau atunci când certificatul de navigabilitate nu poate fi emis, de exemplu, atunci când aeronava nu respectă cerințele esențiale de navigabilitate sau când respectarea acestor cerințe nu a fost încă prezentată, dar aeronava este totuși capabilă să efectueze zboruri în siguranță în următoarele condiţii și scopuri:
(a) dezvoltare;
(b) demonstrarea conformităţii cu normele sau specificaţiile de certificare;
(c) instruirea personalului organizaţiilor de proiectare sau al organizaţiilor de producţie;
(d) încercările în zbor după fabricaţie pentru aeronavele nou fabricate;
(e) pilotarea aeronavelor aflate în fabricaţie între unităţile de producţie;
(f) pilotarea aeronavei pentru acceptarea de către beneficiar;
(g) livrarea sau exportul aeronavei;
(h) pilotarea aeronavei pentru acceptarea de către AAC;
(i) studii de piaţă, inclusiv formarea echipajului beneficiarului;
(j) expoziţii şi spectacole aeriene;
(k) pilotarea aeronavei către o locaţie unde ar urma să aibă loc întreţinerea sau revizia de navigabilitate sau către un loc de conservare;
(l) pilotarea aeronavei cu o greutate care depăşeşte greutatea maximă de decolare certificată pentru zbor dincolo de distanţa normală de zbor deasupra apei sau deasupra zonelor terestre unde nu sunt disponibile condiţii de aterizare adecvate sau unde combustibilul adecvat nu este disponibil;
(m) doborârea de recorduri, curse aeriene sau competiţii similare;
(n) pilotarea aeronavei care îndeplineşte cerinţele de navigabilitate înainte de a fi constatată conformitatea cu cerinţele de mediu;
(o) pentru activităţi de zbor în scop recreativ cu aeronave simple sau cu tipuri de aeronave pentru care un certificat de navigabilitate sau un certificat de navigabilitate restrictiv nu este necesar;
(p) pilotarea unei aeronave în scop de diagnosticare sau pentru verificarea funcţionării unui sau mai multor sisteme, piese sau echipamente după întreţinere.

Notă: Lista de mai sus nu este exhaustivă. Mai multe informații și exemple tipice pentru clarificare, acolo unde este cazul, pot fi găsite în GM 21.A.701 (a).

(7) PZ este valabil pentru zboruri internaționale, dar poate face subiectul unor cerințe suplimentare de acces în spațiul aerian național sau restricții. Este responsabilitatea operatorului aeronavei de a se conforma cu orice reglementări naționale aplicabile, aferente statelor survolate. Valabilitatea PZ în afara spațiului aerian al RM face subiectul reglementărilor naționale ale statului (statelor) în care are loc zborul în cauză. Solicitantul trebuie să consulte autoritățile naționale ale statelor respective în sensul clarificării cerințelor aplicabile.

(8) Un Certificat de punere în serviciu (CRS) trebuie emis în scopul verificării faptului că aeronava este conformă cu condițiile specificate în permisul de zbor, formularul 18B (sau 18A) AAC conform anexei nr. 1 la prezentul PIAC, și orice alte documente asociate, respectiv faptul că aeronava a fost inspectată și este capabilă pentru zborul preconizat.

[bookmark: _Toc221113568]2.2 Cerere pentru emiterea unui Permis de Zbor

(1) În vederea iniţierii procesului de emitere a unui PZ, se va completa cererea „formularul 21” al AAC conform anexei nr. 3 la prezentul PIAC, care va include următoarele:
(a) scopul zborului (conform pct. 21.A.701 din anexa nr. 1 la HG nr. 91/2024);
(b) modul în care aeronava nu se conformează la cerințele de navigabilitate aplicabile;
[bookmark: _Hlk167261358](c) condițiile de zbor aprobate (conform pct. 21.A.701 din anexa nr. 1 la HG nr. 91/2024) – formularul 18A (18B AAC).

(2) Pentru cererile trimise către AAC, formularele pot fi accesate pe site-ul web al AAC și:
(a) la cereri se anexează toate documentele suport menționate în acestea. Cererile incomplete, incorect completate sau care nu sunt însoţite de documentele suport nu sunt luate în considerare. Respingerea cererii/cererilor se motivează în scris, iar cererea/cererile și toate documentele primite se returnează solicitantului în cel mult 10 (zece) zile calendaristice de la data înregistrării. În cazul cererilor complete și corect completate, AAC le va primi spre examinare;
(b) pentru corespondența transmisă către AAC, termenul de răspuns este de maximum 30 de zile calendaristice de la data înregistrării intrării documentelor în AAC. Atunci când pentru formularea unui răspuns complet sunt necesare investigații suplimentare sau procesul declanșat în urma corespondenței necesită parcurgerea unor etape succesive, solicitantul este informat în scris privind necesitatea prelungirii perioadei de răspuns din partea AAC, cu precizarea termenului maxim de răspuns;
(c) echipa AAC de evaluare în vederea stabilirii conformării solicitantului cu cerinţele aplicabile este alcătuită din TL şi unul sau mai mulţi inspectori;
(d) componenţa echipei de evaluare și eventuala perioadă stabilită de către AAC pentru efectuarea inspecției fizice a aeronavei, dacă este cazul, se notifică solicitantului, în scris.

(3) Cerere transmisă către CAMO:
(a) O organizație CAMO care are privilegiul de a emite un certificat de evaluare a navigabilității pentru un tip specific de aeronavă poate, suplimentar, dacă este autorizată de AAC, să emită un permis de zbor în conformitate cu punctul CAMO.A.125(f) din anexa nr. 5c la HG nr.465/2025, pentru anumite categorii de aeronave, astfel:
(i) pentru aeronave utilizate de organizații ce dețin un Certificat de operator aerian şi aeronave cu masa maximă de decolare (MTOM) mai mare de 2730 kg, permisul de zbor poate fi emis numai atunci când aeronava este într-un mediu controlat, permisul de zbor fiind emis de organizația autorizată Part-CAMO, care asigură managementul continuității navigabilității aeronavei respective;
(ii) pentru celelalte aeronave decât cele de la punctul de mai sus orice organizație CAMO autorizată în mod corespunzător poate emite un permis de zbor, daca aeronava este în mediul controlat;
(iii) pentru aeronavele ce nu sunt într-un mediu controlat, organizația CAMO nu poate emite un permis de zbor, acesta fiind emis de AAC.
(b) Cererea pentru emiterea unui permis de zbor transmisă către acea organizație CAMO trebuie să fie elaborată într-o formă și manieră stabilită de către CAMO.
(c) Cererea trebuie să includă condițiile de zbor aprobate fie prin formularul 18A (aprobate de către o organizație DOA aprobată corespunzător), fie prin formularul 18B (aprobat de către AAC). Acea organizație CAMO nu va fi capabilă să emită permisul de zbor solicitat până când nu va primi și formularul de aprobare a condițiilor de zbor.
(d) Atunci când CAMO acționează în numele sau în baza unui contract cu deținătorul aeronavei/operatorul, atunci această organizație poate solicita aprobarea condițiilor de zbor.

(4) Cerere transmisă către DOA:
[bookmark: _Hlk166149556](a) O organizație DOA, cu privilegiul obținut în conformitate cu pct. 21.A.263(c)(7) din anexa nr. 1 la HG nr. 91/2024, poate să emită un permis de zbor pentru o aeronavă pe care a proiectat-o sau a modificat-o sau pentru o aeronavă careia ia aprobat, în conformitate cu pct. 21.A.263(c)(6) din anexa nr. 5c la HG nr. 465/2025, condițiile de zbor în care poate fi emis permisul de zbor și atunci când însuși DOA controlează configurația aeronavei si atestă conformitatea cu condițiile de zbor de proiectare aprobate pentru zborul respectiv.
(b) Cererea pentru emiterea unui permis de zbor transmisă către acea organizație DOA trebuie să fie elaborată într-o formă și manieră stabilită de către DOA.
(c) Cererea trebuie să includă și cerința pentru aprobarea condițiilor de zbor.

[bookmark: _Toc221113569]2.3 Emiterea unui permis de zbor

(1) În temeiul HG nr. 91/2024, AAC emite permis de zbor (Formularul 20a al AAC) fără întârzieri nejustificate: 
(a) la prezentarea informaţiilor necesare conform pct. 21.A.701; şi 
(b) atunci când condiţiile de zbor menţionate la punctul 21.A.708 au fost aprobate în 
conformitate cu punctul 21.A.710; şi 
(c) atunci când AAC, a stabilit că aeronava este în conformitate cu proiectul definit în temeiul punctului 21.A.708 înainte de zbor.

(2) PZ emis trebuie să facă referire la condițiile de zbor aprobate după caz de către AAC, DOA, POA sau CAMO. Fără condiții de zbor aprobate, permisul de zbor nu poate fi emis.

(3) Un permis de zbor poate fi emis atunci când se demonstrează că o aeronava este capabilă să efectueze în siguranţă un zbor în conformitate cu prevederile pct. 21.A.708 (c) din anexa nr. 1 la HG nr. 91/2024, și GM 21.A.708(c). Totodată, PZ este emis cu limitările corespunzătoare stabilite în scopul protejării siguranţei terţilor. Aceste limitări (restricții) aferente PZ emis se referă la următoarele:
(a) configurația aeronavei, starea tehnică, limitările operaționale, proceduri specifice;
(b) scopul zborului;
(c) spaţiul aerian utilizat pentru zbor;
(d) calificarea echipajului de zbor, condițiile și/sau restricțiile impuse acestuia;
(e) restricțiile impuse transportului persoanelor, altele decât echipajul de zbor;
(f) alte tipuri de restricţii care ar putea fi impuse în scopul asigurării unui zbor în siguranţă al aeronavei (spre exemplu, performanţele aeronavei, instrucțiuni specifice de întreținere, etc.).

(4) În conformitate cu prevederile pct. 21.B.525 din anexa nr. 1 la HG nr. 91/2024, AAC:  
(a) emite un permis de zbor atunci când i-a fost transmisă o cerere completă și corect completată pe formularul 21AAC împreună cu datele necesare menționate la pct. 21.A.707 din anexa nr. 1 la HG nr. 91/2024, atunci când condițiile de zbor sunt aprobate conform pct. 21.A.710 din anexa nr. 1 la HG nr. 91/2024 și după ce este convinsă prin investigaţiile proprii, care pot include inspecţii, sau prin proceduri convenite cu solicitantul, a stabilit că aeronava este în conformitate cu proiectul definit în temeiul pct. 21.A.708 din anexa nr. 1 la HG nr. 91/2024 înainte de zbor. 

Notă: Solicitantul a depus, împreună cu aplicația și documentația conform pct. 21.A.709(b) din anexa nr. 1 la HG nr. 91/2024 și formularul 18B completat cu informațiile relevante. Setul complet de informații/date trebuie să fie disponibil la momentul depunerii, astfel încât solicitantul să poată semna declarația conținută in rubrica nr. 9 din formularul 18B.

(b) își rezervă dreptul de a efectua activități de inspecție la sol a aeronavei, prin evaluări ale înregistrărilor și/sau să solicite efectuarea unor zboruri de testare prin care să verifice conformitatea aeronavei cu condițiile de zbor aprobate.
(c) notifică solicitantul despre emiterea acestora preluând originalele de la sediul AAC prin semnătură.
(d) recunoaşte faptul că aeronava se conformează cu cerințele de navigabilitate în vigoare, prin certificatele emise.

(5) Permisul de zbor emis de către CAMO:
(a) o organizație CAMO care are privilegiul de a emite un Certificat de evaluare a navigabilității pentru un tip specific de aeronavă poate, suplimentar, să emită un permis de zbor în conformitate cu cerințele pct. CAMO.A.125(f) din anexa nr. 5c la HG nr.465/2025.
(b) se asigură de faptul că pentru scopul propus condițiile de zbor asociate au fost stabilite și aprobate (organizația CAMO poate aproba condiții de zbor ce nu țin de siguranța de proiectare).
(c) a verificat faptul că aeronava este conformă cu orice condiții de zbor aprobate;
(d) are confirmarea că pentru orice activități de întreținere cerute prin condițiile de zbor există o confirmare a efectuării acestora (CRS emis).

(6) Permisul de zbor emis de către POA:
(a) o organizație POA poate să emită un permis de zbor atunci când:
(i) este eligibilă pentru emiterea PZ;
(ii) este convinsă de faptul că pentru scopul propus condițiile de zbor asociate au fost stabilite, nu sunt in legătură cu siguranța proiectului și au fost aprobate de către ea;
(iii) a verificat faptul că aeronava este conformă cu orice condiții de zbor aprobate.
(b) o organizație POA autorizată corespunzător, care deține privilegiul de aprobare a condițiilor de zbor nu poate exercita acest privilegiu decât doar pentru aeronavele fabricate de propria sa organizație și în consecință acesteia nu i se poate solicita nici o astfel de aprobare pentru alte aeronave nou fabricate necesar a fi testate în zbor.

(7)  Permisul de zbor emis de către DOA:
(a) DOA se asigură ca are privilegiul de a aproba condițiile de zbor si de a emite permisul de zbor (sub privilegiul obținut în conformitate cu pct. 21.A.263(c)(7) din anexa nr. 1 la HG nr. 91/2024), pentru o aeronavă pe care a proiectat-o sau a modificat-o sau pentru care a aprobat, în conformitate cu pct. 21.A.263(c)(6) din anexa nr. 1 la HG nr. 91/2024, condițiile de zbor în care poate fi emis permisul de zbor și atunci când însuși DOA controlează configurația aeronavei si atestă conformitatea cu condițiile de zbor de proiectare aprobate pentru zborul respectiv.
(b) controlează (sub autorizarea proprie) configurația aeronavei si atestă conformitatea cu condițiile de zbor.
(c) aprobă, în prealabil, condițiile de zbor.
(d) dacă este cazul, se asigură ca este emis un CRS pentru executarea lucrărilor cerute (de modificare/reparație/etc).

(8) AAC poate prescrie condiţii şi restricţii suplimentare faţă de cele propuse de solicitant. Acestea pot include restricţii privind spaţiului aerian de zbor, echipajul, regimul de zbor, echiparea aeronavei, etc. pentru a face condiţiile de zbor aprobate anterior mai concrete, sau condiţii în afara celor impuse iniţial, cum ar fi o licenţă pentru staţiile radio de la bord.

(9) orice PZ emis va fi înscris în Registrul permiselor de zbor de către Direcția navigabilitate din cadrul AAC.

Notă: PZ emise de organizațiile aprobate trebuie trimise la AAC în termen de maxim 72 de ore de la data emiterii, împreună cu CZ aprobate, inclusiv configurația aeronavei, condițiile sau restricțiile în care aeronava poate zbura, justificarea că e capabilă să execute zboruri în condiții de siguranță, metodele folosite pentru controlul configurației aeronavei, etc.

(10) Imposibilitatea de a corespunde cu oricare cerință din condițiile de zbor aprobate invalidează PZ, iar organizația ce a emis PZ trebuie sa îl revoce imediat, informând AAC de îndată.

(11) Orice schimbare a conținutului PZ (a condițiilor de zbor aprobate, a justificării pentru emiterea PZ, a scopului propus, etc.) necesită emiterea unui nou PZ (reluarea întregului proces).

(12) Valabilitatea unui PZ este de maxim 12 luni, în condițiile în care nu s-a schimbat înregistrarea aeronavei, PZ nu este revocat sau suspendat și conformarea cu condițiile și restricțiile asociate este îndeplinită. Reînnoirea unui PZ necesită reluarea întregului proces.

Notă: Se poate emite un PZ pentru zboruri necomerciale la aeronave necomplexe sau la cele la care emiterea unui certificat de navigabilitate sau a unui certificat de navigabilitate restrictiv este improprie, pe perioadă nelimitată.

Notă: Deținătorul unui PZ este responsabil pentru a se asigura că restricțiile și condițiile asociate PZ sunt menținute și respectate.

(13) PZ nu este transmisibil/transferabil.

(14) AAC va păstra toate PZ, cel puțin șase ani după încetarea valabilității acesteia.

[bookmark: _Toc221113570]2.4 Aprobarea condiţiilor de zbor

(1) În cazul AAC, aprobarea condiţiilor de zbor se înscrie pe formularul 18B AAC „Aprobarea condiţiilor de zbor”, înaintat odată cu cererea, în rubrica nr. 13 “ /CAA approval and date / Aprobarea AAC şi data”.

Notă: CAMO, DOA sau POA pot avea formulare diferite de Formularul 18A.

(2) Conformarea cu condițiile de zbor asociate unui permis de zbor:
(a) înainte de efectuarea zborului sub incidența existenței unui PZ, pentru o aeronavă aflată în serviciu, un Certificat de punere în serviciu (CRS) trebuie emis în conformitate cu pct.145.A.50 din anexa nr. 2 la HG nr. 465/2025. CRS trebuie să conțină detalii cu privire la verificarea acelei aeronave în vederea conformării cu condițiile de zbor (conformă cu înscrisurile din Formularul 18B sau 18A AAC) specificate în PZ și prin care să se certifice că prin inspecțiile efectuate aeronava este capabilă pentru zborul preconizat.
(b) exemple de condiții de zbor pentru a fi introduse în permisul de zbor:
(i) configurația aeronavei;
(ii) condiții și restricții necesare operării in siguranță (ex: referitoare la itinerar sau/și la spațiu aerian, la numărul si calificarea echipajului, condiții tehnice specifice sau limitări operaționale, program specific de testare în zbor, instrucțiuni specifice de întreținere, etc.);
(c) condițiile de zbor aprobate trebuie să cuprindă justificarea că aeronava este capabilă să zboare în siguranță sub restricțiile impuse precum și metode de control a configurației stabilite.

[bookmark: _Toc221113571]2.5 Durata şi menţinerea valabilităţii permisului de zbor

(1) Un PZ este valabil în RM atât timp cât acea aeronavă este menținută în conformitate cu CZ aprobate și regulile de operare aplicabile, dar nu mai mult de 12 luni (excepție, dacă aeronava este considerată a fi individuală simplă sau tipur de aeronavă pentru care certificatul de navigabilitate sau certificatul de navigabilitate restrictiv nu este necesar – pct. 21.A.701 (15) din anexa nr. 1 la HG nr. 91/2024,  caz în care perioada de valabilitate poate fi emis pentru o durată nelimitată) şi rămâne valabil sub rezerva respectării următoarelor condiţii:
(a) organizaţia respectă condiţiile şi restricţiile asociate permisului de zbor, astfel cum se prevede la pct. 21.A.711 litera (e) din anexa nr. 1 la HG nr. 91/2024; 
(b) deţinătorul sau oricare dintre partenerii, furnizorii sau subcontractanţii acestuia confirmă că AAC poate efectua investigaţii în conformitate cu pct. 21.A.9 din anexa nr. 1 la HG nr. 91/2024; 
(c) permisul de zbor nu a fost revocat de către AAC în temeiul pct. 21.B.65 din anexa nr. 1 la HG nr. 91/2024 şi nici nu a făcut obiectul unei renunţări din partea deţinătorului, său
(d) aeronava rămâne înmatriculată în acelaşi registru aerian. 

(2) PZ este valabil pentru zboruri internaționale, dar poate face subiectul unor cerințe suplimentare de acces în spațiul aerian național sau restricții. Este responsabilitatea operatorului aeronavei de a se conforma cu orice reglementări naționale aplicabile, aferente statelor survolate. Valabilitatea unui PZ în afara spațiului aerian al RM face subiectul reglementărilor naționale ale statului (statelor) în care are loc zborul în cauză. Solicitantul trebuie să consulte autoritățile naționale de aviație civilă ale statelor respective în sensul clarificării cerințelor aplicabile.

(3) Permisele de zbor emise de organizații aprobate, trebuie trimise la AAC în cel mult de 72 de ore de la emitere, împreună cu condițiile de zbor aprobate.

Notă: În cazul unei revocări a PZ, organizația trebuie să informeze imediat AAC.

(4) La renunţarea la permis sau în cazul în care acesta este retras, permisul de zbor se înapoiază AAC.

[bookmark: _Toc221113572]2.6 Suspendare, limitare şi revocare 
AAC:
(a) suspendă PZ atunci când consideră că există motive întemeiate pentru o astfel de măsură, necesară pentru a preveni o ameninţare credibilă la adresa siguranţei aeronavelor; 
(b) supendă, revocă sau limitează un permis de zbor atunci când o astfel de măsură este necesară în temeiul pct. 21.B.125, 21.B.225 sau 21.B.433 din anexa nr. 1 la HG nr. 91/2024; 
(c) suspendă sau limitează, integral sau parţial permisul de zbor în cazul în care circumstanţe neprevăzute, aflate în afara controlului AAC, îi împiedică pe inspectorii săi să îşi îndeplinească responsabilităţile de supraveghere în cursul ciclului de planificare a supravegherii.

[bookmark: _Toc221113573]2.7 Emiterea unui duplicat

În cazul permiselor de zbor emise de AAC, în vederea emiterii unui duplicat, solicitantul trebuie să depună la AAC o cerere în acest sens însoțită de dovada declarării nulității documentului original (pierdut/ deteriorat). Declararea nulității documentului original se poate face public (Monitorul Oficial) sau prin declarație pe proprie răspundere.

[bookmark: _Toc221113574]2.8 Modificări

(1) Modificările ce invalidează condițiile de zbor sau justificările asociate stabilite pentru permisul de zbor necesită parcurgerea unui nou proces de aprobare a CZ și a unui PZ asociate.

(2) Modificările la condițiile de zbor sau justificările asociate stabilite pentru permisul de zbor ce sunt deja aprobate dar nu afectează textul permisului de zbor, nu necesită emiterea unui nou PZ, dar necesită parcurgerea unui nou proces.

(3) Modificările ce nu invalidează condițiile de zbor sau justificările asociate stabilite pentru permisul de zbor necesită transmiterea unui nou formular de aprobare a CZ asociate unui PZ și, implicit parcurgere parțială a procesului.

[bookmark: _Toc221113575]2.9 Evidenţa documentelor

(1) În conformitate cu pct. 21.A.5(c) din anexa nr. 1 la HG nr. 91/2024 toate persoanele fizice sau juridice care deţin sau care au solicitat un permis de zbor, o aprobare a condițiilor de zbor asociate unui permis de zbor în temeiul prevederilor HG nr. 91/2024 au următoarele obligaţii:
(a) păstrează documentele întocmite pentru a stabili şi a justifica condiţiile de zbor şi le pun la dispoziţia AAC ca să asigure continuitatea navigabilităţii aeronavei;
(b) atunci când eliberează un permis de zbor în temeiul prerogativelor organizaţiilor aprobate, păstrează documentele aferente, inclusiv înscrisurile realizate după efectuarea inspecţiilor şi documentele care susţin aprobarea condiţiilor de zbor şi eliberarea permisului de zbor, şi le pun la dispoziţia AAC ca să asigure continuitatea navigabilităţii aeronavei;

(2) păstrează evidenţa autorizării personalului care exercită prerogativele organizaţiei aprobate, în conformitate cu pct. 21.A.163 şi/sau 21.A.263 din anexa nr. 1 la HG nr. 91/2024, după caz.

(3) Documentele se arhivează pentru o perioadă de minim șase ani după expirarea valabilității PZ.

[bookmark: _Toc221113576]2.10 Acces şi investigaţii

Orice persoană fizică sau juridică care deţine sau a solicitat un permis de zbor în temeiul HG nr. 91/2024 are următoarele obligaţii:
(a) acordă AAC acces la orice infrastructură, produs, piesă şi echipament, document, înscris, date, proces, procedură sau la orice alt material în scopul de a analiza orice raport, de a efectua orice inspecţie, de a efectua sau de a asista la orice încercare în zbor şi la sol, după caz, pentru a verifica conformitatea iniţială şi continuă a organizaţiei cu cerinţele aplicabile din Codul aerian al Republicii Moldova nr. 301/2017 şi normele sale de aplicare;
(b) ia măsurile necesare pentru a se asigura că AAC are acces, astfel cum se prevede la litera (a).


[bookmark: _Toc221113577]2.11 Contestaţii

Deciziile AAC de limitare, suspendare sau revocare reprezintă acte administrative care pot fi contestate conform legii.

[bookmark: _Toc221113578]CAPITOLUL 3. ANEXE/FORMULARE

[bookmark: _Toc221113579]Anexa 1 Formularul 20a AAC – Permis de zbor

[bookmark: _Toc221113580]Anexa 2 Formularul 18B AAC – Condiții de zbor pentru un permis de zbor – formular de aprobare

[bookmark: _Toc221113581][bookmark: _Hlk221112993]Anexa 3 Formularul 21 AAC – Cerere pentru un permis de zbor în baza Părţii 21

PERMIS DE ZBOR
PERMIT TO FLY
                                                                    Nr./No. __________
	Acest Permis de zbor este emis în conformitate cu prevederile Codului Aerian al Republicii Moldova nr. 301/2017, art. 20 alin. (4) lit. a) și certifică faptul că aeronava poate să efectueze zbor în siguranță în scopul și cu respectarea condițiilor prezentate mai jos.
Acest Permis este de asemenea valabil pentru zborurile către și pe teritoriul altor State cu condiția obținerii unei aprobări separate de la autoritățile competente ale acestor State.
This permit to fly is issued pursuant to Aviation Code of the Republic of Moldova no. 301/2017, Article 20(4)a) and certifies that the aircraft is capable of safe flight for the purpose and within the conditions listed below.
This permit is also valid for flight to and other States provided separate approval is obtained from the competent authorities of such States.
	1. Însemnele de naţionalitate
    şi de înmatriculare:
    Nationality & Registration Marks:




	2. Fabricantulul/tipul aeronavei:
    Aircraft Manufacturer/Type:
…………………………
	3. Numărul de fabricaţie al aeronavei
    Aircraft Serial No
……….

	
4. Permisul cuprinde: (scopul în conformitate cu 21.A.701a)…..
    The permit covers: [purpose in accordance with 21.A.701a)…..
……………………..


	5. Deținător: (în cazul în care un permis de zbor este emisă în scopul menționat la 21.A.701(a)(15) trebuie să menționeze ”proprietar înregistrat”)
Holder: [in case of a permit to fly issued for the purpose of 21.A.701(a)(15) this should state: ‘the registered owner’]:
……………………..

	6. Limitări/Observații:
Conditions/Remarks:
……………………..

	7. Perioada de valabilitate: ………
Validity period:

	
8. Locul și data eliberării: 
     Place and date of issue:                                                       
	
9. Director
Director                                                        
	
Semnătura  ____________________                
Signature:                                          
	

L. Ș.
Stamp

	Acest permis va rămâne la bordul aeronavei în timpul tuturor zborurilor.
	This permit should be carried on board during all flights.





   
Formularul 20a AAC, Ediția 02, Rev.01 Noiembrie 2025/ CAA Form 20a, Ed. 02, Rev.01 Noiembrie 2025



[bookmark: _Toc221113583]Anexa nr. 2 Formularul 18B AAC– Condiții de zbor pentru un permis de zbor – formular de aprobare

	CONDIŢII DE ZBOR PENTRU UN PERMIS DE ZBOR – FORMULAR DE APROBARE
FLIGHT CONDITIONS FOR A PERMIT TO FLY – APPROVAL FORM

	1. Solicitant: [Numele organizației care furnizează condițiile de zbor și justificările asociate]
    Applicant: [Name of organisation providing the flight conditions and associated substantiations]

	2. Nr. formularului de aprobare
    Ediţia:[numărul și ediția pentru trasabilitate]
       Approval form nr.
    Issue: [number and issue, for traceability purpose]


	3. Fabricantul/tipul aeronavei:
     Aircraft manufacturer/type:


	4. Numărul (numerele) de serie:
     Serial number(s):

	5. Scopul: [in concordanță cu 21.A.701 (a)]
    Purpose: [Purpose in accordance with 21.A.701(a)]



	6. Configuraţia aeronavei: Aeronava de mai sus pentru care se solicită un permis de zbor este definită în documentul(le) care identifică configurația aeronavei. [Pentru schimbare(ri) care afectează aprobarea inițială: descrierea schimbării(lor). Acest formular trebuie reemis]
      Aircraft configuration: The above aircraft for which a permit to fly is requested is defined in [add reference to the document(s) identifying the configuration of the aircraft. [For change(s) affecting the initial approval form: description of change(s). This form must be re-issued]



	7. Justificări: [Referința documentelor care justifică că aeronava (așa cum este descrisă în rubrica 6.) poate să efectueze în siguranță zborul(rile) îndeplinind condițiile sau restricțiile definite]. Pentru schimbare(ri) care afectează aprobarea inițială: justificare(ri) adițională(e). Acest formular trebuie reemis.
    Substantions: [References to the document(s) justifying that the aircraft (as described in block 6.) can perform the intended flight(s) safely under the defined conditions or restrictions]. For change(s) affecting the initial approvall form: reference(s) to addditional substantiation(s). This form must be re-issued.




	8. Condiţii / Restricţii: Aeronava de mai sus trebuie utilizată cu următoarele condiţii sau restricţii:
[Detalii despre aceste condiții/restricții sau referire la documentul relevant, inclusiv instrucțiuni specifice de întreținere și condiții pentru a efectua aceste instrucțiuni]
     Conditions / Restrictions: The above aircraft must be used with the following conditions or restrictions:
[Details of these conditions/restrictions, or reference to relevant document, including specific maintenance instructions and conditions to perform these instructions]



	9. Declaraţie: Condiţiile de zbor au fost stabilite şi justificate în conformitate cu 21A.708. Aeronava descrisă în rubrica 6 de mai sus nu are caracteristici care să o facă nesigură pentru intenția de a o operara sub condițiile și restricțiile identificate.
    Statement: The flight conditions have been established and justified in accordance with 21A.708. The aircraft as defined in block 6 above has no features and characteristics making it unsafe for the intended operation under the identified conditions and restrictions. 



	[atunci când este aprobat în temeiul unui privilegiu al unei organizații autorizate] /  [when approved under a privilege of an approved organisation]
10. Aprobat în baza: [NUMĂRUL AUTORIZĂRII ORGANIZAŢIEI] 
          Approved under: [ORGANISATION APPROVAL NUMBER]


	11. Data eliberării:
       Date of issue:  

	12. Numele, semnătura şi ştampila:
      Name, signature and stamp:



	[atunci când nu sunt aprobate în temeiul privilegiului unei organizații aprobate] / [when not approved under a privilege of an approved organisation]
13. Aprobarea AAC şi data:
      CAA approval and date:


	Formularul 18B AAC, Ed. 02, Rev.01, Noiembrie 2025/ CAA Form 18B, Ed. 02, Rev.01 Noiembrie 2025



[bookmark: _Toc221113584]Instrucţiuni de completare a Anexei nr. 2 „Formularul 18B AAC – Condiții de zbor pentru un permis de zbor – formular de aprobare”, în conformitate cu prevederilor anexei nr. 1 la HG nr. 91/2024.

Utilizarea acestui formular este necesară pentru a permite AAC să proceseze cererea pentru aprobarea condiţiilor de zbor fără întârziere. Rubricile individuale ale formularului de aprobare pot varia în dimensiune în scopul introducerii tuturor informaţiilor necesare. Se recomandă utilizarea limbilor Engleză şi Română.
În următoarele cazuri legate de siguranța proiectului („safety of the design”) doar AAC poate aproba condiţiile de zbor (Formularul 18B completat corespunzător):
- Aeronava nu se mai conformează cu siguranța proiectului sau
- Nu au fost executate Airworthiness limitation, certification maintenance requirements sau o directivă de navigabilitate sau
- Zborul se desfăşoară în afara anvelopei aprobate.

Completarea tuturor rubricilor este obligatorie!

Când condiţiile zborului sunt aprobate în baza unui privilegiu obţinut de către organizaţia de producţie, acest formular trebuie utilizat de către organizaţia autorizată pentru documentarea aprobării.
Rubrica 1: Numele organizaţiei care propune spre aprobare condiţiile de zbor şi demonstrările asociate.
Rubrica 2: Numărul şi ediţia, în scopul trasabilităţii.
Rubrica 3: Numele complet al fabricantului aeronavei / tipul aeronavei
Rubrica 4: Seria de manufacturare a aeronavei
Rubrica 5: Scopul in care se aproba condițiile de zbor (conform cu 21.A.701 (a))
Rubrica 6: Se va adaugă referinţa la documentul(documentele) ce identifică configuraţia detaliată a aeronavei.

Pentru o modificare(modificări) ce afectează formularul de aprobare iniţială trebuie introdusă şi descrierea modificării(modificărilor). În acest caz acest formular trebuie re-emis.
Rubrica 7: Referința documentului (documentelor) ce justifică faptul că aeronava (descrisă în rubrica 6) poate executa în siguranţă zborul(zborurile) preconizate, în baza condiţiilor sau restricţiilor definite.

Pentru o modificare (modificări) ce afectează formularul de aprobare iniţială: referire (referiri) la o justificare (justificări) suplimentară (suplimentare). Acest formular trebuie re-emis.
Rubrica 8: Detalii ale acestor condiţii/restricţii așa cum sunt menționate în documentul relevant, incluzând instrucţiuni de întreţinere specifice şi condiţii de efectuare a acestor instrucţiuni.

Orice alte condiţii şi restricţii suplimentare impuse de către AAC ca restricţii de spaţiu aerian care să facă condiţiile aprobate în baza 21.A.710 mai concrete, sau condiţii din afara domeniului celor menţionate în 21A.708(b), cum ar fi o licenţă de staţie radio.
Rubrica 9: Condiţiile de zbor trebuie stabilite şi justificate în conformitate cu 21.A.708, inclusiv orice condiţii sau restricţii necesare pentru operarea în siguranţă a aeronavei, precum:
a) condiţiile sau restricţiile puse pe itinerarii sau pe spaţiul aerian, sau ambele, impuse pentru zbor (zboruri);
b) condiţiile şi restricţiile impuse asupra echipajului de zbor care exploatează aeronava;
c) restricţiile cu privire la transportul de persoane, altele decât echipajul de zbor;
d) limitările de utilizare, proceduri specifice sau condiţii tehnice care trebuie îndeplinite;
e) programul specific de încercări în zbor (dacă este cazul);
f) aranjamentele specifice pentru menţinerea navigabilităţii, inclusiv instrucţiunile de întreţinere şi regimul în care vor fi efectuate;
Rubrica 10: A se utiliza numai atunci când aprobarea se face în baza privilegiului unei organizaţii autorizate (21.A.263(c)(6)).
Rubrica 11: Data completării formularului de către solicitant.
Rubrica 12: Persoana (persoanele) autorizată(autorizate) să semneze formularul de aprobare trebuie identificată (identificate) – prin nume, semnătură şi domeniul de autoritate.
Rubrica 13: Se va completa numai de către AAC atunci când nu se aplică privilegiul din 21.A.263(c)(6). 
Se menţionează numele în clar al reprezentantului AAC ce va semna Formularul 18B AAC, semnătura, precum şi data de aprobare (după cum este aplicabil, se poate menţiona referinţa unei scrisori oficiale transmisă de către AAC solicitantului prin care se aduce la cunoştinţă aprobarea condiţiilor de zbor).

	Cerere pentru un permis de zbor în baza Părţii 21
Application for Part 21 Permit to Fly

	1. Solicitant:
     Applicant:

	[Numele solicitantului ]
[Name of applicant]
 

	2. Însemnele de naţionalitate şi de înmatriculare ale aeronavei:
    Nationality & registration marks:
	

	3. Deţinătorul aeronavei:
    Aircraft owner:
	

	4. Fabricantul/tipul aeronavei:
    Aircraft manufacturer/type:

	5. Numărul de serie:
    Serial number:
    

	6. Scopul zborului: / Purpose of flight:
[Se utilizează terminologia din 21A.701(a) HG nr. 91/2024 şi se adaugă orice informaţie adiţională pentru descrierea precisă a scopului, de ex. locul, itinerariul, durata…]. [Pentru o cerere datorată unei modificări a scopului (ref. 21A.713): referinţa cererii iniţiale şi descrierea noului scop.]
[Use terminology of 21A.701(a) and add any additional information for accurate description of the purpose, e.g. place, itinerary, duration…].  [For an application due to a change of purpose (ref. 21A.713): reference to initial request and description of new purpose]

	7. Data (datele) anticipate pentru zbor (zboruri) şi durată:
    Expected target date(s) for the flight(s) and duration:
     


	8.  Configuraţia aeronavei relevantă pentru permisul de zbor: 
     Aircraft configuration as relevant for the permit to fly:
     
8.1  Aeronava de mai sus, pentru care se solicită un permis de zbor, este definită în: 
[se adaugă referinţa la documentul (documentele) care identifică configuraţia aeronavei. La fel ca cele cerute în AMC 21A.263(c)(6) sau cererea din AMC 21A.709(b), rubrica 5] 
    The above aircraft for which a permit to fly is requested is defined in: [add reference to the document(s) identifying the configuration of the aircraft. Same as required in AMC 21A.263(c)(6) or AMC 21A.709(b) application form, box 5]
 
8.2  Aeronava se află în următoarea situaţie legată de programul său de întreţinere:
 [Se descrie status-ul]
   The aircraft is in the following situation related to its maintenance schedule:
[Describe status]
       

	9. Aprobarea condiţiilor de zbor: [dacă nu sunt disponibile în momentul cererii, se indică referinţa solicitării pentru aprobare]
    Approval of flight conditions: [if not available at the time of application, indicate reference of request for approval]

[Referinţa:
1. Formularului autorizării DOA (a se vedea AMC 21A.263(c)(6)), dacă este aprobat în baza privilegiului DOA; sau
2. Aprobării AAC]
[Reference to:
1. DOA approval form (see AMC 21A.263(c)(6)), if approved under DOA privilege; or
2. CAA approval.

	10. Data:
      Date:
	11. Numele, semnătura şi ştampila: 
      Name, signature and stamp:

Notă: Textul marcat cu gri este specificat doar ca ghid de completare şi se va înlocui cu informaţiile solicitate.
Note: Grey shaded text is for guidance only and should be replaced with the information requested. 

